Document ID: 31997R0313

ΚΑΝΟΝΙΣΜΟΣ (ΕΚ) αριθ. 313/97 ΤΗΣ ΕΠΙΤΡΟΠΗΣ της 20ής Φεβρουαρίου 1997 για τροποποίηση του κανονισμού (ΕΟΚ) αριθ. 3665/87 για κοινές λεπτομέρειες εφαρμογής του καθεστώτος των επιστροφών κατά την εξαγωγή για τα γεωργικά προϊόντα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 923/96 της Επιτροπής (2), και ιδίως το άρθρο 13 παράγραφος 11, καθώς και τις αντίστοιχες διατάξεις των λοιπών κανονισμών περί κοινών οργανώσεων αγοράς για τα γεωργικά προϊόντα,
Εκτιμώντας:
ότι πρέπει να αποφευχθεί να παραχωρούνται τα κοινοτικά χρήματα για οικονομικές δραστηριότητες που δεν αντιστοιχούν στο στόχο του καθεστώτος των επιστροφών κατά την εξαγωγή 7 ότι ο κίνδυνος εφαρμογής τέτοιων ενεργειών υπάρχει για τα προϊόντα που δικαιούνται επιστροφών και τα οποία επανεισάγονται στην Κοινότητα χωρίς να έχουν υποστεί ουσιαστική μεταποίηση ή επεξεργασία σε μία τρίτη χώρα και θα υπάγονταν κατά την επανεισαγωγή στην εφαρμογή μειωμένου ή μηδενικού δασμού σε σχέση με τον κανονικό δασμό δυνάμει μιας προτιμησιακής συμφωνίας ή μιας απόφασης του Συμβουλίου 7
ότι, ο κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως του τελωνειακού κώδικα (3), όπως τροποποιήθηκε τελευταία από τον κανονισμό (ΕΚ) αριθ. 82/97 (4), ορίζει, στα άρθρα 23 έως 26 τη μη προτιμησιακή καταγωγή των προϊόντων 7 ότι πρέπει να εφαρμοστούν τα εν λόγω κριτήρια κοινοτικής καταγωγής και ιδίως το κριτήριο της μεταποίησης ή ουσιαστικής επεξεργασίας που προβλέπεται στο άρθρο 24 για επανεισαγόμενα προϊόντα προκειμένου να εκτιμηθεί εάν δύναται ή όχι να χορηγηθεί η επιστροφή κατά την εξαγωγή για τα προϊόντα τα οποία είχαν προηγουμένως εξαχθεί 7
ότι πρέπει, αφενός μεν, τα κράτη μέλη να μη δύνανται να χορηγούν ή να ανακτούν την επιστροφή σε έκδηλες περιπτώσεις κατά τις οποίες διαπιστώνεται ότι η εργασία δεν αντιστοιχούσε στο στόχο του καθεστώτος των επιστροφών κατά την εξαγωγή και, αφετέρου, να αποφευχθεί ο φόρτος εργασίας για τις εθνικές διοικήσεις με την υποχρέωση συστηματικής επαληθεύσεως όλων των περιπτώσεων εισαγωγών με μειωμένους δασμούς 7
ότι τα νέα αυτά μέτρα συνεπάγονται νέους περιορισμούς για τους εξαγωγείς 7 ότι πρέπει να περιοριστεί η εφαρμογή των μέτρων αυτών στα πλέον ευαίσθητα προϊόντα 7 ότι τα προϊόντα αυτά θα πρέπει να επιλεγούν με βάση ανάλυση του κινδύνου, δηλαδή της διαφοράς μεταξύ της επιστροφής και του προτιμησιακού δασμού για τα σχετικά προϊόντα και σύμφωνα με την εμπειρία που έχει αποκτηθεί από τα κράτη μέλη και την Επιτροπή όσον αφορά τέτοιες ενέργειες 7 ότι πρέπει να θεσπιστεί ένα σύστημα επικοινωνίας μεταξύ των κρατών μελών και της Επιτροπής όσον αφορά τα προϊόντα που συνιστούν κίνδυνο εκτροπής, ακόμη και αν δεν περιλαμβάνονται στον κατάλογο των ευαίσθητων προϊόντων ώστε να είναι σε θέση η Επιτροπή να συμπληρώσει τον κατάλογο 7
ότι, συνεπώς, πρέπει να τροποποιηθεί ο κανονισμός (ΕΟΚ) αριθ. 3665/87 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 1384/95 (6) 7
ότι οι σχετικές επιτροπές διαχείρισης δεν διατύπωσαν γνώμη στην προθεσμία που όρισε ο πρόεδρός τους,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3665/87 τροποποιείται ως εξής:
1. Στο άρθρο 15, το υπάρχον κείμενο γίνεται παράγραφος 1 και προστίθεται η ακόλουθη νέα παράγραφος 2:
«2. Όταν διαπιστωθεί ότι τα προϊόντα που έχουν εξαχθεί επανεισάγονται στην Κοινότητα:
- αφού υποστούν επεξεργασία ή μεταποίηση σε τρίτη χώρα χωρίς να φθάνουν στο επίπεδο επεξεργασίας που προβλέπεται στο άρθρο 24 του κανονισμού (ΕΟΚ) αριθ. 2913/92 και
- υπάγονται στην εφαρμογή δασμού κατά την εισαγωγή μηδενικού ή μειωμένου σε σχέση με τον κανονισμό δασμό,
δεν χορηγείται καμία επιστροφή, ή εάν η επιστροφή έχει πληρωθεί, αποδίδεται από τον εξαγωγέα μετά από αίτηση του κράτους μέλους πληρωμής.
Οι διατάξεις της παρούσας παραγράφου εφαρμόζονται μόνο στα προϊόντα που αναφέρονται στο παράρτημα V και εξάγονται ως έχουν. Στην περίπτωση που τα κράτη μέλη διαπιστώσουν ότι άλλα προϊόντα εκτός αυτών που περιλαμβάνονται στο παράρτημα V συνιστούν κίνδυνο εκτροπής του εμπορίου, ενημερώνουν την Επιτροπή το συντομότερο δυνατό.
Οι διατάξεις της παρούσας παραγράφου δεν εφαρμόζονται στις περιπτώσεις που τα προϊόντα επανεισάγονται τουλάχιστον δύο έτη μετά την ημερομηνία εξαγωγής.
Οι διατάξεις του άρθρου 11 δεν εφαρμόζονται στις περιπτώσεις που αναφέρονται στην παρούσα παράγραφο.»
2. Προστίθεται το ακόλουθο νέο παράρτημα V:
«ΠΑΡΑΡΤΗΜΑ V
ΚΑΤΑΛΟΓΟΣ ΤΩΝ ΠΡΟΪΟΝΤΩΝ ΓΙΑ ΤΑ ΟΠΟΙΑ ΕΦΑΡΜΟΖΕΤΑΙ ΤΟ ΑΡΘΡΟ 15 ΠΑΡΑΓΡΑΦΟΣ 2
I. Προϊόντα που αναφέρονται στο άρθρο 1 του κανονισμού (ΕΚ) αριθ. 3072/95 του Συμβουλίου (*) (ρύζι)
II. Προϊόντα που αναφέρονται στο άρθρο 1 του κανονισμού (ΕΟΚ) αριθ. 1785/81 (ζάχαρη και ισογλυκόζη)
III. Προϊόντα που αναφέρονται στο άρθρο 1 του κανονισμού (ΕΟΚ) αριθ. 1766/92 του Συμβουλίου (*) (σιτηρά)
IV. ΘΕΣΗ ΠΗΝΑΚΑ
V. ΘΕΣΗ ΠΗΝΑΚΑ
VI. ΘΕΣΗ ΠΗΝΑΚΑ
VII. ΘΕΣΗ ΠΗΝΑΚΑ
(*) ΕΕ αριθ. L 329 της 30. 12. 1995, σ 18.
(**) ΕΕ αριθ. L 181 της 1. 7. 1992, σ. 21.»
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται στις εμπορικές δραστηριότητες για τις οποίες έχει γίνει δεκτή διασάφηση εξαγωγής από την ημέρα της ενάρξεως της ισχύος του.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Φεβρουαρίου 1997.

Labels: 17
5
3
6
15